आरोग्य राजस्थान शिविर में उमड़े लोग
बाबूला. शिविर के दौरान मरीजों को देखते डॉक्टर।
भुसावर. शिविर के दौरान मरीजों को देखते डॉक्टर।
भास्कर संवाददाता | भुसावर
राजस्थान सरकार के चिकित्सा एवं स्वास्थ्य विभाग की ओर से शनिवार को ब्लाक की कई ग्राम पंचायतों में आरोग्य राजस्थान योजना के तहत चिकित्सा शिविर आयोजित हुए। शिविरों में कुल 834 मरीजों का रजिस्ट्रेशन किया गया, जिसमें 22 मरीज गंभीर पाए। गंभीर 22 मरीजों के रैफर कार्ड बनाए गए।
ब्लाक के बीसीएमओ बाबूलाल मीणा ने बताया कि राजस्थान सरकार के चिकित्सा एवं स्वास्थ्य विभाग की ओर से आरोग्य राजस्थान योजना के तहत ग्राम पंचायत वल्लभगढ़, मैनापुरा एवं कमालपुरा में चिकित्सा शिविर लगाए गए। चिकित्सा शिविरों में विभिन्न बीमारियों से ग्रसित मरीजों के स्वास्थ्य की जांच कर उन्हें चिकित्सा एवं स्वास्थ्य विभाग की ओर से निशुल्क दवाइयां दी गईं। शिविरों में कुल 834 मरीजों का रजिस्ट्रेशन किया गया, जिसमें 22 मरीज गंभीर पाए। गंभीर 22 मरीजों के रैफर कार्ड बनाए गए। शिविर में आरोग्य राजस्थान योजना के अलावा भामाशाह स्वास्थ्य बीमा योजना की जानकारी भी दी गई।
बाबूला.ग्रामपंचायत डहरा स्थित प्राथमिक स्वास्थ्य केन्द्र में आरोग्य राजस्थान स्वास्थ्य शिविर डॉ. प्रीति शर्मा की अध्यक्षता में आयोजित किया गया। शिविर में 251 मरीजों का उपचार कर निशुल्क दवा वितरित की गई। शिविर में 21 मरीजों की स्वास्थ्य की जांच की गई। शिविर में डहरा,गोलपुरा,नगला बौहरा,नगला सवाईराम सहित अनेक गांवों के मरीजों ने उपचार पाया। शिविर में डॉ. पदम सिंह,जीएनएम वीरेंद्र गुप्ता ललित किशोर,नरेन्द्र कुंतल,ममता मथुरिया,एल टी बदन सिहं आदि मौजूद थे।
रुदावल.आरोग्यराजस्थान योजना के तहत ग्राम पंचायत गहलऊ में चिकित्सा एवं स्वास्थ्य विभाग द्वारा स्वास्थ्य शिविर का आयोजन किया गया। शिविर का शुभारंभ सरपंच वृकभान गुर्जर ने फीता काटकर किया। शिविर में 295 मरीजों की स्वास्थ्य जांच कर परामर्श दिया और पांच मरीजों को जिला चिकित्सालय के लिए रैफर किया। डा. प्रियंका सिंह, डा. राजकुमार ने मरीजों की स्वास्थ्य जांच कर नि:शुल्क दवाई दी। इस दौरान गंभीर रोग के पांच मरीज सामने आने पर उन्हें जिला चिकित्सालय के लिए रैफर किया गया।
गादौली.अटलसेवा केन्द्र में सरपंच घनश्याम सिंह के नेतृत्व में चिकित्सा एवं स्वास्थ्य विभाग की ओर से राजस्थान आरोग्य शिविर आयोजित हुआ। शिविर में 210 मरीजों की जांच कर निशुल्क दवाइयां वितरित की गईं।
शिविर में डॉ. लाखन सिंह, डॉ. हिमांशु कटारा, सचिव सुधीर मित्तल, मेलनर्स जगदीश चंद, दीपक कुमार, अंकित शर्मा, एलएचबी रमा जैन, एएनएम कृष्णा शर्मा, एलटी नमन कुमार आदि मौजूद थे।
नगर.ग्रामपंचायत तरोडर स्थित राजकीय उच्च माध्यमिक विद्यालय में आरोग्य राजस्थान अभियान के तहत स्वास्थ्य शिविर का आयोजन किया गया। इस मौके पर चिकित्सकों द्वारा 471 मरीजों का पंजीयन कर स्वास्थ्य परीक्षण किया एवं दवाएं वितरित की। इस अवसर पर डा. सचिन खंडेलवाल, डा. तान्या वर्मा, महेश शर्मा, लक्ष्मण सिंह, दिनेश सिंह, शिवसिंह मौजूद रहे।
hin_Deva hin_Deva hin_Deva mar_Deva hin_Deva hin_Deva hin_Deva hin_Deva hin_Deva awa_Deva hin_Deva